kardosdrur/scandi-wiki huggingface dataset:
Relapse Records

Relapse Records er et selvejet pladeselskab med beliggenhed i Upper Darby Township, Pennsylvania, hvis hovedfokus ligger på heavy metal.

Pladeselskabet blev etableret i august 1990 i Matthew F. Jacobsons forældres kælder i Aurora, Colorado. De første to udgivelser blev 7" vinyler af hardcore bandene Velcro Overdose og Face of Decline. Disse blev hurtigt efterfulgt af udgivelse af de betydelige dødsmetal-bands Deceased, Suffocation, og Incantation. Jacobsen grundlagde Relapse Records på et "fra udgivelse til udgivelses"-basis uden nogle planer om en større succes. Han indså dog at der var en større fremtid i projektet, og brugte sine utallige kontakter, han havde fået gennem sit pladeselskabet, til at promovere Relapse.

Jacobson stiftede bekendtskab med William Yurkiewicz Jr., hvorved de to indgik et partnerskab. Yurkiewicz havde etableret sit eget pladeselskab, som snart skulle have udgivet albums for General Surgery, Disrupt, Destroy, Misery, og Exit-13. De to sluttede sig sammen under Relapse Records, og begyndte at producere professionelt pakket ekstrem metal-musik.

I 1991 flyttede de hovedkvarteret til Millersville, Pennsylvania, og året efter udvidede selskabet med etableringen af datterselskabet Release Entertainment, som ikke kun specialiserede sig i ekstrem-musik, men også ambient, industrial og noise

Eksterne henvisninger 
 Relapse.com 

Etableret i 1990
Pladeselskaber fra USA
Heavy metal
Bent Schmidt Hansen (atlet)

Bent Schmidt Hansen (født 1928) er en tidligere dansk trespringer, som var medlem af Herning GF (-1947) og AGF (1948-).

Schmidt Hansen som var cand.theol. arbejdede som religionslærer på Marselisborg Seminarium.

Danske mesterskaber 
  1950 Trespring 13,15
  1948 Trespring 13,05
  1947 Trespring 13,35

Personlig rekord 
 Trespring: 13.66 Vejle Atletikstadion 3. august 1947

Eksterne henvisninger 
 DAF i tal – Bent Schmidt Hansen

Trespringere fra Danmark
Atleter fra Herning GF
Atleter fra AGF
Bent Schmidt Hansen

Bent Schmidt Hansen har flere betydninger:

 Bent Schmidt Hansen (fodboldspiller) – tidligere dansk fodboldspiller
 Bent Schmidt Hansen (atlet) – tidligere dansk atlet
Georg Simonsen

Georg Simonsen er en tidligere dansk atlet. Han var medlem af Herning GF.

Danske mesterskaber 
  1950 400 meter 51,4
  1949 400 meter 51,4

Eksterne henvisninger 
 DAF i tal – Georg Simonsen

Sprintere fra Danmark
Atleter fra Herning GF
Erik Bruun Simonsen

Erik Bruun Simonsen (født 9. august 1955) er en tidligere dansk atlet. Han var medlem af Trongårdens IF og A.K. Delta i Skælskør.

Bruun Simonsen blev Cand.scient. i human fysiologi 1984 og Ph.d. i 1991, dr. med. i 2014. Han er i dag lektor på Institut for Neurovidenskab ved Københavns Universitet, hvor han forsker i menneskelige bevægelsers biomekanik, især menneskets positur og gang gennem 3-D-analyser. Han er medlem af Team Danmarks forskningsudvalg.

Danske mesterskaber 
  1978 100 meter 11,20
  1977 100 meter 11,17

Personlige rekorder 
 100 meter: 10,7 s 1976
 200 meter: 22.2 s 1977
 400 meter: 49,8 s 1977
Længdespring, en enkelt gang over 7 meter.

Eksterne henvisninger 
 DAF i tal – Erik Bruun Simonsen
 Københavns Universitet – Erik Bruun Simonsen

Sprintere fra Danmark
Atleter fra Trongårdens IF
Ansatte ved Københavns Universitet
Alumni fra Københavns Universitet
Ingstrup Sø

Ingstrup Sø er en tidligere lavvandet sø  i Vendsyssel, nord  for Store Vildmose og otte kilometer sydøst  for badebyen Løkken. Søen var på op   til 265 hektar, og lå mellem landsbyerne Ingstrup, Vrensted og Thise. Man forsøgte at afvande den   i midten af 1800-tallet, men det mislykkedes, men med  et projekt i 1950-53,  der fik
millionstøtte fra Statens Landvindingsudvalg lykkedes det med dræning og bortpumpning af vand  at skabe landbrugsjord ud af den tidligere fiske- og fuglerige sø, der har afløb både via Ryå til Limfjorden, og Nybæk til Jammerbugten. Området er udlagt som potentielt naturområde i kommunernes naturplaner, og der er planer om at genskabe søen, der så vil komme til at ligge med Ca. 50 procent  i Jammerbugt Kommune, ca 30 procent i Hjørring Kommune og ca 20 procent i Brønderslev Kommune.

Eksterne kilder og henvisninger
 Kjeld Hansen: dettabteland.dk
 Genopretningsforslag

Lokaliteter i Jammerbugt Kommune
Bernie Bengtsson

Bernardo "Bernie" Bagge Bengtsson (født 15. juli 1962 i Buenos Aires, Argentina) er en tidligere dansk/argentinsk atlet. Han var medlem af Odense GF (1982-1984), Aalborg AK (1985), Sparta Atletik (1986-2006), Københavns IF (2007-2014) og er medlem af Sparta Atletik siden 2015.

Bernie Bengtsson arbejder som oversætter og tolk i sprogene; dansk, engelsk, tysk, portugisisk og spansk som er hans modersmål. Desuden er han censor på erhvervssproglige og erhvervsøkonomiske uddannelser ved Copenhagen Business School, Aarhus Universitet, Københavns Universitet og Syddansk Universitet. Han har arbejdet som steward i Lufthansa 1988-1992 og som Sales and Account Manager i ihi / Bupa 2005-2015.

Danske mesterskaber 
  1988 400 meter 48.07  
  1988 400 meter hæk 53.18  
  1987 400 meter hæk 54.60    
  1986 400 meter 48.42  
  1986 200 meter 21.99  
  1985 200 meter  21.77

Personlige rekorder 
 100 meter: 10,75 1986
 200 meter: 21,45 1986
 400 meter: 48,01 1986
 400 meter hæk: 53,18 1988

Eksterne henvisninger 
 "DAF i tal" 
 Bernardo Bengtsson – Proz

Sprintere fra Danmark
Atleter fra Odense Atletik/OGF
Atleter fra Aalborg AK
Atleter fra Sparta Atletik
Atleter fra Københavns IF
Sportsfolk fra Argentina
Personer fra Buenos Aires
Hækkeløbere fra Danmark
Forsvarsministerens Medalje

Forsvarsministerens Medalje er en medalje der tildeles af forsvarsministeren, til danskere og udlændinge, der har ydet en anerkendelsesværdig indsats. Medaljen kan også tildeles danskere og udlændinge, der gennem handling har ydet en frygtløs indsats eller er blevet alvorligere skadet, invalideret eller omkommet.

Baggrund 
Medaljen blev indstiftet efter en debat om Forsvaret skulle indstifte nye medaljer til soldater, der havde gjort en ekstraordinær indsats. Det førte til indstiftelsen af 7 nye medaljer:

 Forsvarsministerens Medalje
 Forsvarets Medalje for Tapperhed
 Forsvarets Medalje for Fremragende Tjeneste
 Forsvarets Medalje for Faldne i Tjeneste
 Forsvarets Medalje for Sårede i Tjeneste
 Forsvarets Medalje for Fortjenstfuld Indsats
 Forsvarets Medalje for International Tjeneste

Modtagere 
Medaljen blev første gang uddelt af forsvarsminister Gitte Lillelund Bech den 9. marts 2010 til 11 personer. Disse personer blev tildelt medaljen for deres ekstraordinære indsats i forbindelse med hjælpearbejde til gavn for soldater, som var omkommet eller såret i tjenesten, og til pårørende. Følgende personer fik medaljen:

 Direktør Peter Højland, for oprettelsen af Soldaterlegatet
 Direktør Christian Herskind , for oprettelsen af Soldaterlegatet
 Speciallæge Finn E. Warburg, for sit lægevirke over for sårede danske/allierede soldater på Rigshospitalet
 Konsulent Yvonne Tønnesen, for sin indsats over for psykisk sårede soldater
 Oversergent René Dall Qvist Rasmussen, for oprettelsen af Støtte til Soldater og Pårørende (STSOP)
 Kaptajn Lasse Grønlund Kampmann, for sit ansvar for Hærens overordnede kontaktofficersvirke
 Major Egon Boutrup Sørensen, for kontaktofficersvirke ved Gardehusarregimentet
 Kaptajn Jørgen Brogaard Hvass, for kontaktofficersvirke ved Gardehusarregimentet
 Kaptajn Steffen Robert Scharff, for kontaktofficersvirke ved Gardehusarregimentet
 Major Søren Peter Østergaard, for kontaktofficersvirke ved Den Kongelige Livgarde
 Kaptajn Søren Bo Jensen, for kontaktofficersvirke ved Den Kongelige Livgarde

Siden da er medaljen tildelt:

 Seniorsergent Jakob Asferg, Den Kongelige Livgarde

 Feltpræst Thomas Østergaard Aallmann, Gardehusarregimentet

 Feltpræst Kim Alex Jacobsen, Den Kongelige Livgarde
 Bådmand Christian Tornvig Lauridsen, Farvandsvæsnet
 Kommandør Annemette Ruth
 Sergent Jakob Panton-Kristiansen
 Læge Mohammad Sohail Asghar
 marinespecialist John Søndergaard Poulsen
 marinespecialist Peter Kongshøj
 oversergent Tony Paw Johansen

Referencer

Eksterne henvisninger 
 Første uddeling af medaljen 
 Cirkulære for tildeling af medaljen
 Fire personer modtog Forsvarsministerens Medalje 

Ordener, dekorationer og medaljer fra Danmark
Harasha

Harasha, eller Haresha (hebraisk:חרשה), er en jødisk landsby og israelsk bosættelse i Binyamin i det nordlige af Vestbredden, lokaliseret i Dolev nær Talmon. Ved 770 meter når udsynet fra byen Hadera i nordvest, Ashkelon i sydvest, og Jerusalem i øst.

Harasha blev grundlagt i januar 1999 af en gruppe studenter fra Mercaz haRav med assistance fra bosætterorganisationen Amana.

Omkring 35 familier, over 200 personer, bor i Harasha. De fleste voksne beskæftiger sig med uddannelse i form af studier eller undervisning.

Eksterne henvisninger 
 Village profile on Amana website 

Nuværende israelske bosættelser
Det muslimske broderskab

Det Muslimske Broderskab (, ) er en sunnimuslimsk traditionalistisk og islamistisk organisation. Organisationen er er grundlagt i Egypten, hvor antallet af medlemmer er flest og anslås til være mellem 100.000 og 600.000. Ifølge antropolog Scott Atran er der omkring 600.000 betalende medlemmer i Egypten, hvoraf omkring 100.000 opfattes som militante. Der menes at være omkring 2 mio. (ca. 2,5 %) støtter i Egyptens befolkning. Organisation har valgte medlemmer i nationalforsamlinger i omkring 12 lande i primært Mellemøsten. Det er verdens største islamistiske organisation med aktiviteter i 72 lande.

Historie 
Organisationen blev grundlagt af den egyptiske lærer Hassan al-Banna i 1928, hvilket gør den til verdens ældste islamistiske politiske gruppering. I løbet af få år lykkedes det al-Banna at udbrede bevægelsen til hele Egypten, idet han under rejser i landet etablerede underafdelinger overalt, hvor han kom. Ud over al-Banna er Sayyid Qutb en af de centrale ideologer.

Det Muslimske Broderskab arbejder for en islamistisk vækkelse og ønsker gennem omfattende politiske, sociale og økonomiske reformer i både Egypten og Jordan, Kuwait og Palæstina at skabe en islamisk og sharia-baseret stat for alle verdens muslimer. Det islamiske samfund er ifølge broderskab det perfekte samfund – idet alle andre samfundssystemer er menneskeskabte, mens islam hviler på åbenbaringen fra Gud. Det er derfor også modstander af sekulære love og advokerer for, at lovene skal udledes af sharia.
 
Bevægelsen støtter også modstandsbevægelser i den arabiske og islamiske verden, idet den er modstander af udlandets utidige indblanding. Israel-Palæstina-konflikten har spillet en særlig rolle for organisationen, der har nære bånd til den islamistiske modstandsbevægelse Hamas. Broderskabet har i lange perioder været forbudt i flere af de lande, hvor det er virksomt, ligesom medlemmerne har været forfulgte, arresterede og fængslede. Historisk har medlemmer af bevægelsen anvendt vold, men officielt har den siden 1970'erne bandlyst vold og kritiseret militante islamister bag terrorangreb.

Organisation 

Lederen af broderskabet kaldes øverste vejleder og har til opgave at kontrollere de to magtorganer – det almene kontor for vejledning og grundlovskomiteen. Den udpeger vejlederen, der maksimalt kan sidde i to perioder af fem år. Komiteen består af 100-150 medlemmer og fungerer som rådgivende forsamling. Det almene kontor for vejledning består af ni medlemmer fra Cairo og tre fra andre områder. De vælges ved hemmelige valg for to år. Kontorets opgave er at føre tilsyn med organisationens arbejde og at udforme dens politik. 

Organisationens aktiviteter finansieres ved donationer fra medlemmerne, der betaler efter rang i organisationen og indtægt. Medlemmer med lav eller ingen indtægt er fritaget for bidrag.

Aktiviterne inkluderer blandt andet et omfattende socialt arbejde. Broderskabet har etableret skoler og driver sygehuse.

Referencer

Eksterne henvisninger 

 Officiel hjemmeside  
 Officiel hjemmeside  

Etableret i 1928
Islamistiske organisationer
Manuel Belletti

Manuel Belletti (født 14. oktober 1985 i Cesena) er en tidligere professionel italiensk landevejscykelrytter. Hans største merit er sejren på 13. etape af Giro d'Italia 2010.

Eksterne henvisninger 

Mandlige cykelryttere fra Italien
Reichsjugendführer

Reichsjugendführer (oversat: "Rigsungdomsfører") var titlen for lederen af Hitlerjugend, det tyske nationalsocialistiske parti NSDAP's ungdomsbevægelse. Titlen blev indført i 1931 med Baldur von Schirach som den første indehaver. Han blev efterfulgt af Artur Axmann i 1940. Von Schirach og Axmann var de eneste, som fik titlen.

I tillæg til at være en embedstitel var Reichsjugendführer også en paramilitær grad. Der var oprindelig ikke nogen insignier for graden, og von Shirach var for det meste klædt i partiets brune jakke med Hitlerjugends armbind. Axmann indførte insignier baseret på dem, som blev brugt af Reichsführer-SS. 

Både Axmann og von Schirach blev dømt som krigsforbrydere efter afslutningen af 2. verdenskrig, især for den rolle som de to Reichsjugendführere havde spillet i forhold til børn og unge.

Hitlerjugend
Militære titler
Das deutsche Jungvolk

Das deutsche Jungvolk eller Deutsche Jungvolk, DJ, var en del af den tyske nazistiske ungdomsorganissation Hitlerjugend, som eksisterede i Tyskland fra 1924 til 1945. Mens det egentlige Hitlerjugend var for drenge mellem 14 og 18 år, var Deutsche Jungvolk for drenge fra 10 til 14 år.

Ideologi og aktiviteter 
Deutsche Jungvolk var en underorganisation af det nationalsocialistiske Hitlerjugend og havde de samme ideer om en arisk herskerrace og Volksgemeinschaft, dvs. folkefællesskabet i Tyskland. Organisationen byggede på et militaristisk grundsyn og støttede aktiviteter, som skulle opbygge de unges fysisk og vitalitet. Hitlerjugend og Deutsche Jungvolk lagde særlig stor vægt på at lære børnene troskab mod Adolf Hitler, det nazistiske Tyskland og det nye samfundssystem. Medlemskab i Hitlerjugend blev obligatorisk i december 1936.

Medlemmer 
Piger i Hitlerjugend under 14 år var organiseret i Deutsche Jungmädel. Deutsche Jungvolk og Deutsche Jungmädel blev nogle gange omtalt under fællesbetegnelsen Jungvolk, forkortet JV.

Medlemmene i Deutsche Jungvolk blev ofte kaldt Pimpfe. De fleste drenge og piger i Tyskland var medlemmer i Hitlerjugend fra 1936 til 1945. Pave Benedikt 16. blev født i Bayern i 1927, og var medlem både af Deutsche Jungvolk og Hitlerjugend under krigen.

Se også 
 Hitlerjugend
 Deutsche Jungmädel

Eksterne henvisninger 
 Ungdomsorganisationer i Nazi-Tyskland (på engelsk) 
 Tjenesten i Deutsche Jungvolk (på tysk) 
 Minder fra Jungvolk (på tysk) 
 Flere erindringer (på tysk) 

Hitlerjugend
Etableret i 1924
Ophørt i 1945
HK Dinamo Volgograd

Dinamo (håndboldklub, Volgograd) er en håndboldklub fra Volgograd i Rusland. Klubben har deltaget i de forskellige Europacup-turneringer adskillige gange, senest i 2009/10. Deres eneste europæiske titel er imidlertid i 2007/08 i EHF Cup'en.

Europæisk deltagelse 
 Champions League (8 deltagelser): 1999/00, 2000/01, 2001/02, 2003/04, 2004/05, 2005/06, 2006/07 samt i 2009/10. Har foruden deltaget i kvalifikationen uden at kvalificere sig i 2002/03, 2003/04 og 2008/09 – i alt tre gange
 City Cup'en (1): 1997/98,
 EHF Cup'en (4): 1998/99, 2002/03, 2003/04, 2007/08 og 2008/09
 Cup Winners' Cup (1): 2004/05 (efter exit i Champions League)

Eksterne henvisninger 
 Klubbens hjemmeside

Kilder 
 Om klubben på EHF's Champions Leagueside 

Håndboldklubber fra Rusland
Volgograd
Etableret i 1972
Anita Kulcsár

Anita Kulcsár (2. oktober 1976 i Szerencs – 19. januar 2005 i Dunaújváros) var en ungarsk håndboldspiller. Hun havde spillet på det ungarske landshold siden 1996. Hun begyndte sin håndboldkarierre i Nyíregyházi Kölcsey, hvorefter hun spillede fra Győri ETO KC,  Cornexi-Alcoa, Dunaferr NK og Fehérvár KC.

Hun døde i en bilulykke den 19. januar 2005 som 28-årig.

Meritter 
OL
 1 sølvmedalje (2000)
 EM
1 guldmedalje (2000)
2 bronzemedaljer (1998 og 2004)
 VM
1 sølvmedalje (2003)
 IHF World Player of the Year (2004)
 EHF Cup finalist (2002/2003)
 Ungarsk mester
 Ungarsk pokalmester

Eksterne henvisninger 
 

Håndboldspillere fra Ungarn
Håndboldspillere fra Győri Audi ETO KC
Håndboldspillere fra Fehérvár KC
Bund Deutscher Mädel

Bund Deutscher Mädel (tysk Tyske pigers forbund, Bund deutscher Mädel og forkortet BDM eller BdM) var en nazistisk masseorganisation for piger mellem 14 og 18 år i Nazi-Tyskland.

Organisationen var bygget op efter et militært mønster med uniformering og gradinddeling af medlemmerne, men uden våbentræning. Den var aktiv fra 1930 til Tysklands nederlag ved 2. verdenskrig i 1945.

Historie 

Bund Deutscher Mädel opstod omkring 1930 som en søsterorganisation til Hitlerjugend, som oprindeligt var for drenge, men som efterhånden også omfattede andre børne- og ungdomsorganisationer. I 1932 blev BDM en del af Hitlerjugend, som igen var direkte underlagt NSDAP, det tyske nationalsocialistiske parti med Adolf Hitler som fører.

Bund Deutscher Mädel blev ledet af Reichsreferentin Jutta Rüdiger fra 1937 til krigens slutning i 1945. Efter to og et halvt år i fængsel efter krigen arbejdede hun som børnepsykolog i Düsseldorf, hvor hun var opvokset. Fordi BDM var underlagt ungdomsorganisationen Hitlerjugend, modtog Jutta Rüdiger ordrer fra rigsungdomsføren Baldur von Schirach og efter 1940 fra Artur Axmann. 

Organisationen arrangerede en række aktiviteter, sportsøvelser, konkurrencer, udflugter og lignende. Målet for organisationen var at opdrage ungdommen til at være nationalsocialistisk. Organisationen, som i sin helhed var ledet af kvinder, stod i de tidlige år for et moderne kvindebillede, da kvinden var et stærkt og selvstændigt medlem af samfundet. Senere kom husarbejde mere i forgrunden, og organisationen lagde i større grad vægt på at uddanne kvinder til at blive gode husmødre. De sidste år var præget af Tysklands nederlag i 2. verdenskrig.

I henhold til loven om Hitlerjugend af 1. december 1936 blev alle tyske unge meldt ind i Hitlerjugend. Dermed blev medlemskab i BDM obligatorisk.

Grader

Se også 
 Hitlerjugend

Eksterne henvisninger 

 Shoa.de om Bund Deutscher Mädel
 Organisasjon, uniformering m.m. (på engelsk)
 Materiale fra Das deutsche Mädel, månedstidsskrift for medlemmene i BdM

Hitlerjugend
Etableret i 1930
Ophørt i 1945
Hanna Reitsch

Hanna Reitsch (født 29. marts 1912, død 24. august 1979) var en kvindelig tysk testpilot, som fik stor anerkendendelse inden for det tyske naziregime. Blandt flyene hun testfløj, var Focke-Wulf Fw 61, Messerschmitt Me 262 og Messerschmitt Me 163.

Reitsch var tiltrukket af nazismen, og hun delte begejstringen for Hitler som person, og den rolle han tog på sig som alle tyskeres frelser. Denne beundring for Hitler som person, varede krigen ud.

Alligevel var ikke Reitsch nogen typisk nationalsocialist i klassisk, ideologisk forstand. Hun var mere optaget af de lidt mere diffuse begreber "troskab" og "fædrelandskærlighed". Hun blev aldrig medlem af NSDAP, eller nogle af de andre nazistiske organisationer. Hun tog heller ikke imod et æresmedlemskab i Bund Deutscher Mädel. Hun tog afstand fra racepolitikken, og reagerede stærkt da hun fik kendskab til koncentrationslejren Auschwitz. Hun spurgte Heinrich Himmler om dette virkelig kunne være sandt. Dette kan have givet en antydning om en vis politisk naivitet.

Som en selvstændig og banebrydende kvinde, reagerede hun på den rolle som kvinder fik i nazi-regimetet, og hendes afvisning som medlem af Bund Deutscher Mädel kan ses på denne baggrund. Som kvinde var det aldrig aktuelt at give hende medlemskab i Nationalsozialistisches Fliegerkorps. Samtidig arbejdede hun for regimet, og udviklingen af dets krigsmagt, som vigtig propagandafigur og rejste på turné på Østfronten i 1943, for at styrke kampmoralen. Selv så hun sin indsats for at være for "fædrelandet" og ikke for den nationalsocialistiske ideologi.

Mod slutningen af krigen, var hun præget af undergangsfølelsen, og tog til orde for selvmordskommandoer, noget som fik Joseph Goebbels til at skrive i sine dagbøger, at Hanna Reitsch havde mistet nerverne og modet.

Tyskere i 2. verdenskrig
Kvinder i 2. verdenskrig
Elvis Presleys filmografi

Dette er en samlet kronologisk oversigt over de film hvori Elvis Presley medvirkede. Presley indspillede i perioden 1956 – 1972 i alt 33 film, hvoraf de to sidste var dokumentarfilm. I alle Elvis-filmene havde Presley den suveræne hovedrolle med undtagelse af hans debut-film, hvor han delte hovedrolleværdigheden med to medspillere.

Sangene i filmene 
I alle Elvis Presleys film var der indlagt sange. I spillefilmene spænder det antalsmæssigt over en enkelt sang i Charro! og op til 14 i Blue Hawaii. I de to sidste af hans film, de to dokumentarfilm, var omdrejningspunktet hans koncert- og turnéliv, og derfor var der naturligt nok indeholdt væsentligt flere sange i disse.

I alt drejer det sig om 296 sange, som er blevet sunget af Elvis Presley gennem hans filmproduktion.

Filmografi 
Filmene er oplistet i den rækkefølge, hvori de havde premiere, selv om der et par steder er film, der er optaget i en anden rækkefølge.

Referencer 

 
Filmografi
Presley, Elvis
Vildmule

Vildmule er en figur i Andeby-universet. Han er i familie med Fedtmule, og de ligner hinanden så meget, at den eneste forskel er tøjet, idet Vildmule er klædt i safaritøj. Han elsker at udforske ting og mystiske og helt vanvittige teorier bl.a. egyptere i Amazonas. Desuden har han en rusten gammel bil, som han kun kører i, og elsker sine lakridser i en pose, som hedder Negritas-lakridser. Han tager ind imellem på eventyr sammen med Mickey Mouse og bor i en hjemmelavet hytte i Sydamerika, hvor han bor sammen med en masse andre dyr med bl.a en tam kæleleguar, der hedder Leo. I Danmark optræder figuren kun i Jumbobøgerne, og det gør han første gang i 1990 i nr. 106 "Stålanden på spanden".

Anders And-universet
Fiktive arkæologer
St. Anger (single)

"St. Anger" er en single fra Metallicas ottende album af samme navn. Sangen vandt en Grammy Award for Best Metal Performance i 2004. 

Sangen handler om at kontrollere vrede og kanalisere den til positiv energi. Linjerne "Fuck it all and fuckin' no regrets, I hit the lights on these dark sets" fra sangens tekst indeholder henvisning til sangene "Damage, Inc." (fra Master of Puppets-albummet) og til "Hit the Lights" fra debutalbummet Kill 'Em All.

Videoen til "St. Anger" er instrueret af The Malloys og er optaget i San Quentin State Prison i Californien. Bandet spillede på forskellige steder i området til hundredvis af begejstrede indsatte. Det er den første Metallica-video, hvori bassisten Robert Trujillo medvirker. Videoen blev nomineret til en MTV Video Music Award i 2003, der dog blev tildelt Linkin Parks "Somewhere I Belong".

Metallica
Sange fra 2003
Walter Samuel

Wálter Adrián Samuel (født 23. marts 1978 i Firmat, Argentina) er en argentinsk tidligere fodboldspiller. Han spillede i sin karriere for de argentinske klubber Newell's Old Boys og Boca Juniors, spanske Real Madrid, italienske Inter og AS Roma samt schweiziske FC Basel.

Samuel vandt med Roma det italienske mesterskab i 2001, ligesom han med Inter sikrede sig titlerne i både 2007, 2008, 2009 og 2010. Med milaneserne blev det desuden til sejr i Coppa Italia i både 2006 og 2010, samt UEFA Champions League i 2010. Med Boca Juniors vandt han desuden to argentinske mesterskaber, samt Copa Libertadores.

Landshold 
Samuel nåede 56 kampe og fem scoringer for Argentinas landshold, som han debuterede for i 1999. Han var en del af den argentinske trup til både VM i 2002 og VM i 2010, samt til Copa América i 1999 og Confederations Cup 2005.

Titler 

Argentinsk Mesterskab
 1998 og 1999 med Boca Juniors

Serie A
 2001 med AS Roma
 2007, 2008, 2009 og 2010 med Inter

Coppa Italia
 2006 og 2010 med Inter

Champions League
 2010 med Inter

Copa Libertadores
 2000 med Boca Juniors

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra Newell's Old Boys
Fodboldspillere fra Boca Juniors
Fodboldspillere fra AS Roma
Fodboldspillere fra Real Madrid CF
Fodboldspillere fra FC Internazionale Milano
Fodboldspillere fra FC Basel